**Ministru kabineta noteikumu** **“Grozījumi Ministru kabineta 2016.gada 26.jūlija noteikumos Nr.490 „Labklājības informācijas sistēmas (LabIS) noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts ‘Grozījumi Ministru kabineta 2016.gada 26.jūlija noteikumos Nr.490 „Labklājības informācijas sistēmas (LabIS) noteikumi” (turpmāk - noteikumu projekts) ir izstrādāts pēc Labklājības ministrijas iniciatīvas, lai pilnveidotu Labklājības informācijas sistēmas LabIS (turpmāk – LabIS) saturu. Plānots, ka noteikumu projekts stāsies spēkā līdz 2020.gada 1.janvārim. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts pēc Labklājības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Atbilstoši Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 4.pantā ietvertajai definīcijai personas datu apstrāde, ko veic tādā veidā, lai personas datus vairs nav iespējams saistīt ar konkrētu datu subjektu bez papildu informācijas izmantošanas tiek definēta kā pseidonimizācija, tādējādi, lai savstarpēji saskaņotu normatīvajos aktos lietoto terminoloģiju, nepieciešams precizēt Ministru kabineta 2016.gada 26.jūlija noteikumos Nr.490 „Labklājības informācijas sistēmas (LabIS) noteikumi” (turpmāk – LabIS Noteikumi) 4. un 53.punktā lietoto jēdzienu “anonimizācija”.  2. Labklājības ministrijai ir pienākums nodrošināt ikgadējā pārskata par bērnu stāvokli valstī sagatavošanu un iesniegšanu Saeimai un Ministru kabinetam, kā arī sagatavot iesniegšanai Apvienoto Nāciju Organizācijas (turpmāk – ANO) Bērnu tiesību komitejai ziņojumu par bērnu stāvokli Latvijā un pasākumiem, kas veikti bērna tiesību nodrošināšanai (Bērnu tiesību aizsardzības likuma 62.panta pirmās daļas 7.un 8.punkts).  Abos minētajos dokumentos Labklājības ministrijai ir nepieciešams ietvert arī tādus bērnu stāvokli raksturojošus datus, kas saistīti ar izglītības ieguvi, arī datus par bērniem, kuri turpina izglītības ieguvi pēc pilngadības sasniegšanas, analizēt arī izglītības pakāpes, izglītības programmas, izglītības ieguves formas, izglītības iestāžu veidus, kādos bērns mācās sadalījumā par administratīvajām teritorijām.  Tāpat 2010.gada 1.martā Latvija ratificēja ANO Konvenciju par personu ar invaliditāti tiesībām (turpmāk - Konvencija), kuras mērķis ir veicināt, aizsargāt un nodrošināt, lai personas ar invaliditāti varētu vienlīdzīgi ar citiem īstenot visas cilvēktiesības un pamatbrīvības. Konvencijas 31.pants nosaka, ka dalībvalstis apņemas vākt atbilstošu informāciju, tostarp statistikas un pētījumu datus, lai tās varētu izstrādāt un īstenot stratēģijas šīs Konvencijas īstenošanai.  Eiropas Savienības struktūrfondu un Kohēzijas fonda 2014.-2020. gada plānošanas perioda Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2.pasākuma "Iekļaujoša darba tirgus un nabadzības risku pētījumi un monitorings" ietvaros Labklājības ministrija veica pētījumu “Par starptautisko praksi personu ar invaliditāti atbalsta sistēmu jomā”, kurā tika sagatavoti priekšlikumi indikatoriem personu ar invaliditāti situācijas novērtēšanai attiecībā pret katru Konvencijas pantu, tai skaitā, par iekļaujošu izglītību.  Lai nodrošinātu iepriekš minēto funkciju izpildi, nepieciešams precizēt LabIS noteikumu 38.punktu, kā arī 9.8.apakšpunktu.  3.Saskaņā ar Bezdarbnieku un darba meklētāju atbalsta likumu un Ministru kabineta 2012.gada 18.decembra noteikumiem Nr.876 “Nodarbinātības valsts aģentūras nolikums” viens no Nodarbinātības valsts aģentūras uzdevumiem ir bezdarba situāciju valstī atspoguļojošas informācijas sagatavošana.  Patlaban Nodarbinātības valsts aģentūra sagatavo statistikas informāciju *MS Excel* formātā, izmantojot Bezdarbnieku uzskaites un reģistrēto vakanču informācijas sistēmas datus.  Ievērojot minētā procesa laikietilpību, Eiropas Reģionālas attīstības fonda līdzfinansētā projekta “Deinstitucionalizācijas procesu atbalsta sistēmas (1.kārta)” ietvaros ir paredzēta Nodarbinātības valsts aģentūras oficiālās statistikas informācijas sagatavošana informācijas sistēmā LabIS un tās sagatavošanai nepieciešamo datu iekļaušana informācijas sistēmā. Tādējādi nepieciešams precizēt LabIS noteikumu 13. un 14.punktu, kā arī 9.2.apakšpunktu, informācijas sistēmu papildinot ar, piemēram, datiem par bezdarbnieka pēdējo nodarbošanos, valsts valodas prasmi, par Nodarbinātības valsts aģentūras filiālēm, par aktīvo nodarbinātības pasākumu vai preventīvo bezdarba samazināšanas pasākumu īstenotāju, pasākumu ilgumu.  4. Izvērtējot LabIS noteikumu 24.punktā apkopotās statistiskās informācijas sagatavošanai nepieciešamos laika resursus ar šo datu izmantošanas biežumu, turpmāk šāda informācija sistēmā netiks uzkrāta un svītrots attiecīgais punkts. Vienlaikus izvērtējot LabIS noteikumu 35.punktā apkopotās statistiskās informācijas pieejamību iestādes tīmekļvietnē, turpmāk sistēmā daļa datu netiks uzkrāti un attiecīgi precizēts no Centrālās statistikas pārvades saņemto datu apjoms, piemēram, turpmāk netiks uzkrāti dati par noslēgtajām un šķirtajām laulībām, dati par ekonomiski neaktīvajiem iedzīvotājiem pēc darba nemeklēšanas iemesla, dati par sociālās aizsardzības izdevumiem pēc ESSPROS klasifikācijas Latvijā.  5. Gan Sociālo pakalpojumu un sociālās palīdzības likuma 15.1pants, gan Ministru kabineta 2009.gada 15.decembra noteikumu Nr.1474 "Tehnisko palīglīdzekļu noteikumi" 4. punkts nosaka Sociālās integrācijas valsts aģentūrai uzdevumu, sniedzot no valsts budžeta finansētu tehnisko palīglīdzekļu pakalpojumu, nodrošināt personām ar invaliditāti transportlīdzekļa pielāgošanu atbilstoši personas funkcionālo traucējumu veidam. Līdz ar to statistikas veidošanai, plānošanas īstenošanai un valsts politikas novērtēšanai tehnisko palīglīdzekļu pakalpojumu jomā, LabIS noteikumus paredzēts papildināt ar 26.1punktu, iekļaujot informāciju par Sociālās integrācijas valsts aģentūras nodrošināto tehnisko palīglīdzekļu pakalpojumu - personu ar invaliditāti īpašumā esošo vai lietošanā esošo kredītiestāžu vai līzinga sabiedrību transportlīdzekļu, vai citu transportlīdzekļu pielāgošanu atbilstoši personas funkcionālo traucējumu veidam.  6. Atbilstoši Valsts fondētu pensiju likuma prasībām, izvēloties mūža pensijas apdrošināšanu, pensionārs var norādīt brīvi izvēlētu labuma guvēju, kurš pēc pensionāra nāves turpinās saņemt pensiju līdz garantētā perioda beigām. Pensionārs var izvēlēties, vai mūža pensijas apdrošināšanas līgumā norādīt labuma guvēju, vai nē. Labuma guvēja norādīšana Mūža pensijas apdrošināšanas līgumā varētu būt kā priekšrocība, ja ir vēlme sniegt atbalstu kādam tuvam cilvēkam apdrošinātās personas nāves gadījumā. Ja labuma guvējs ir norādīts, tad ir jāizvēlas arī garantētais periods, kas nedrīkst pārsniegt 20 gadus. Mūža pensijas apdrošināšanas līguma darbības laikā pensionārs var neierobežoti mainīt labuma guvēju.  Mūža pensijas apmērs ir atkarīgs no vairākiem aspektiem: no pensiju 2. līmenī uzkrātā kapitāla apjoma, no tā, vai līgumā ir norādīts labuma guvējs un cik ilgs ir garantētais izmaksas posms, no vecuma, kurā persona pensionējas, un vai tā vēlas atlikt pensijas izmaksu sākumu.  Lai apzinātu, cik personu izvēlas norādīt labuma guvēju, nepieciešams papildināt LabIS noteikumu  35.12 apakšpunktu ar datiem par to, vai ir norādīts labuma guvējs (tikai pazīme ir vai nav norādīts, personu dati par labuma guvēju netiek uzkrāti). |
| 3. | Projekta izstrādē iesaistītās institūcijas un publiskas personas kapitālsabiedrības | Nodarbinātības valsts aģentūra |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts netieši attiecas uz visiem Latvijas iedzīvotājiem. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada ietekmi uz tautsaimniecību. |
| 3. | Administratīvo izmaksu monetārs novērtējums | Tiesiskajā regulējumā ietvertās administratīvās izmaksas vienai iestādei nepārsniedz 2000 *euro* gadā. |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Tiesiskā regulējuma izpilde tiks nodrošināta iestāžu budžeta ietvaros. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2019.gads | | Turpmākie trīs gadi (*euro*) | | | | | |
| 2020.gads | | 2021.gads | | 2022. gads | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | | izmaiņas, salīdzinot ar vidēja termiņa budžeta ietvaru  2021. gadam |
| 1 | 2 | 3 | 4 | 5 | 6 | 7 | | 8 |
| 1. Budžeta ieņēmumi | 615 717 | 0 | 378 228 | 0 | 378 228 | 0 | | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 615 717 | 0 | 378 228 | 0 | 378 228 | 0 | | 0 |
| *LM apakšprogramma 97.02.00 “ Nozares centralizēto funkciju izpilde”* | *378 228* | *0* | *378 228* | *0* | *378 228* | *0* | | *0* |
| *LM apakšprogramma 62.07.00 “Eiropas Reģionālā attīstības fonda (ERAF) īstenotie projekti labklājības nozarē (2014-2020)”” projekts "Deinstitucionalizācijas procesu atbalsta sistēma (1.kārta)"* | *237 489* | *0* | *0* | *0* | *0* | *0* | | *0* |
| 1.2. valsts speciālais budžets | 144 833 | 0 | 144 833 | 0 | 144 833 | 0 | | 0 |
| *LM apakšprogramma 04.05.00 “Valsts sociālās apdrošināšanas aģentūras speciālais budžets”*  *Konsolidējamā pozīcija* | *144 833* | *0* | *144 833* | *0* | *144 833* | *0* | | *0* |
| 1.3. pašvaldību budžets | 0 | 0 | 0 | 0 | 0 | 0 | | 0 |
| 2. Budžeta izdevumi | 615 717 | 0 | 378 228 | 0 | 378 228 | 0 | | 0 |
| 2.1. valsts pamatbudžets | 615 717 | 0 | 378 228 | 0 | 378 228 | 0 | | 0 |
| *LM apakšprogramma 97.02.00 “ Nozares centralizēto funkciju izpilde”* | *378 228* | *0* | *378 228* | *0* | *378 228* | *0* | | *0* |
| *LM apakšprogramma 62.07.00 “Eiropas Reģionālā attīstības fonda (ERAF) īstenotie projekti labklājības nozarē (2014-2020)”” projekts "Deinstitucionalizācijas procesu atbalsta sistēma (1.kārta)"* | *237 489* | *0* | *0* | *0* | *0* | *0* | | *0* |
| 2.2. valsts speciālais budžets | 144 833 | 0 | 144 833 | 0 | 144 833 | 0 | | 0 |
| *LM apakšprogramma 04.05.00 “Valsts sociālās apdrošināšanas aģentūras speciālais budžets”*  *Konsolidējamā pozīcija* | *144 833* | *0* | *144 833* | *0* | *144 833* | *0* | | *0* |
| 2.3. pašvaldību budžets | 0 | 0 | 0 | 0 | 0 | 0 | | 0 |
| 3. Finansiālā ietekme | 0 | 0 | 0 | 0 | 0 | 0 | | 0 |
| 3.1. valsts pamatbudžets | 0 | 0 | 0 | 0 | 0 | 0 | | 0 |
| 3.2. speciālais budžets | 0 | 0 | 0 | 0 | 0 | 0 | | 0 |
| 3.3. pašvaldību budžets | 0 | 0 | 0 | 0 | 0 | 0 | | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | | 0 |
| 5. Precizēta finansiālā ietekme | 0 | 0 | 0 | 0 | 0 | 0 | | 0 |
| 5.1. valsts pamatbudžets | 0 | 0 | 0 | | 0 |
| 5.2. speciālais budžets | 0 | 0 | 0 | | 0 |
| 5.3. pašvaldību budžets | 0 | 0 | 0 | | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši likumam “Par valsts budžetu 2019.gadam” un turpmāk ik gadu apakšprogrammā 97.02.00 “Nozares centralizēto funkciju izpilde” Vienotās Labklājības informācijas sistēmas (LabIS) uzturēšanai plānots finansējums 378 228 euro apmērā, tai skaitā 144 833 euro apmērā veicot transferta pārskaitījumu uz speciālā budžeta apakšprogrammu 04.05.00 “Valsts sociālās apdrošināšanas aģentūras speciālais budžets”.  Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkal izmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" ietvaros Labklājības ministrija īsteno projektu “Deinstitucionalizācijas procesu atbalsta sistēma (1.kārta) Nr. 2.2.1.1/16/I/003 ar projekta izmaksām 1 700 000,00 euro apmērā *(Eiropas reģionālās attīstības fonda (ERAF) finansējums – 1 445 001 euro apmērā un valsts budžeta finansējums – 254 999 euro apmērā).*  Projekta īstenošanai nepieciešamais finansējums 2019.gadā plānots 1 202 568 euro apmērā *(Eiropas reģionālās attīstības fonda (ERAF) finansējums – 1 022 183 euro apmērā un valsts budžeta finansējums – 180 385 euro apmērā*), tai skaitā projekta ietvaros LabIS programmatūras papildinājumu un datu apmaiņas risinājuma izstrādei plānots finansējums 237 489 euro apmērā *(Eiropas reģionālās attīstības fonda (ERAF) finansējums – 201 865.65 euro apmērā un valsts budžeta finansējums – 35 623.35 euro apmērā).* | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts neparedz amata vietu skaita izmaiņas. | | | | | | | |
| 8. Cita informācija | Nepieciešamie tehniskie pielāgojumi tiks veikti Eiropas Reģionālās attīstības fonda līdzfinansētā projekta “Deinstitucionalizācijas procesu atbalsta sistēma (1.kārta)”.  Projekta virsmērķis ir izstrādāt vienotu deinstitucionalizācijas procesa atbalsta sistēmu, pielāgojot iepriekš izstrādāto Valsts sociālās politikas monitoringa informācijas sistēmas un Labklājības informācijas sistēmas iespējas un papildinot ar deinstitucionalizācijas pakalpojuma operatīvo datu ievades un apstrādes funkcionalitāti personificētā līmenī un agregējot pakalpojuma statistikas pārskatus plašai publiskai lietošanai nepersonificētā līmenī. Tāpat Ievērojot iepriekšējā plānošanas perioda ERAF projektu rezultātu izmantošanas un uzturēšanas nosacījumus, šī projekta ietvaros tiks turpināta informācijas sistēmas LabIS attīstība, pievienojot jaunus datu avotus un papildinot esošās informācijas apjomu. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, 2019.gada 22.augustā ievietojot paziņojumu par noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv) (<http://www.lm.gov.lv/lv/aktuali/lm-dokumentu-projekti>) un aicinot sabiedrības pārstāvjus sniegt viedokli. |
| 2. | Sabiedrības līdzdalība projekta izstrādē | Iebildumi/komentāri netika saņemti. |
| 3. | Sabiedrības līdzdalības rezultāti | Iebildumi/komentāri netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Labklājības ministrija, Valsts sociālās apdrošināšanas aģentūra, Sociālās integrācijas valsts aģentūra, Nodarbinātības valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz izmaiņas institucionālajā struktūrā, kā arī neietekmē pieejamos cilvēkresursus. |
| 3. | Cita informācija | Nav |

Labklājības ministre R.Petraviča

Valsts sekretārs I.Alliks

Iļjina, 67021616   
[Olga.Iljina@lm.gov.lv](mailto:Olga.Iljina@lm.gov.lv)